Daemonia Nymphe
Daemonia Nymphe (gr. Δαιμόνια Νύμφη) – Graikijos folklorinės, ethereal muzikos grupė. Įkurta Spiroso Jasafakio ir Evi Stergijau 1994 m. Atėnuose, o debiutinį albumą The Bacchic Dance of The Nymphs išleido 1998 m. Kitais metais grupė pradėjo bendradarbiauti su antikinių instrumentų gamybos meistru Nikosu Brasu. Daemonia Nymphe groja Antikinės Graikijos tematikos ir stilistikos muziką, atkuriama senovės Graikijos misterijų dvasia. Daug dėmesio skiriama autentiškumui, estetikai – naudojami senovės Graikijai būdingi muzikos instrumentai (arfos, senovinės gitaros, lyros ir kt.), koncertinė apranga (kaukės, teatrališkumas).